**Ministru kabineta noteikumu projekta** **„Grozījumi Ministru kabineta 2015.gada 10.marta noteikumos Nr.126 „Tiešo maksājumu piešķiršanas kārtība lauksaimniekiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 10.marta noteikumi Nr.126 „Tiešo maksājumu piešķiršanas kārtība lauksaimniekiem” (turpmāk – Ministru kabineta noteikumi Nr.126) nosaka kārtību, kādā piešķirami Eiropas Savienības tiešie maksājumi un pārejas posma valsts atbalsts. “Ministru kabineta noteikumu projekts “Grozījumi Ministru kabineta 2015.gada 10.marta noteikumos Nr.126 “Tiešo maksājumu piešķiršanas kārtība lauksaimniekiem” (turpmāk – noteikumu projekts) paredzēts, lai:1) noteiktu maksājuma samazināšanas kārtību, ja platība nav deklarēta. Tā dalībvalstij jānosaka saskaņā ar Komisijas 2014.gada 11.marta Deleģētās regulas (ES) Nr.640/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā, (turpmāk – regula Nr.640/2014) 16.panta 1.punktu;2) noteiktu, ka bioloģiski apsaimniekotā papuvē augi iestrādājami ik gadu līdz 15.septembrim, kā arī gadījumus, kad attiecīgā platība netiek atzīta par papuvi, lai tādējādi novērstu iespēju izvairīties no zālāja pļaušanas un novākšanas prasības, tos deklarējot par papuvi;3) noteiktu kārtību, kādā Lauku atbalsta dienesta lauku bloku identifikācijas sistēmas lauku bloku karte papildināma ar jaunām ekoloģiski jutīgu ilggadīgo zālāju platībām, jo Komisijas 2014.gada 11.marta Deleģētās regulas (ES) Nr. 639/2014, ar ko papildina Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar kuru groza minētās regulas X pielikumu, (turpmāk – regula Nr. 639/2014) 41.pants pieļauj kartes papildināšanas iespēju. Turklāt turpinās zālāju apsekošana un biotopu kartēšana, kas nosaka nepieciešamību pēc informācijas atjaunināšanas minētajā kartē. Tāpat tiek noteikta kārtība savlaicīgai lauksaimnieku informēšanai par zālāju platībām, kurām noteikts ekoloģiski jutīgu ilggadīgo zālāju statuss, un, ievērojot tiesiskās paļāvības principu, paredzēta iespēja izdarīt izmaiņas lauku bloku kartē, ja zālāju platība aparta, pirms lauksaimniekam darīts zināms par ekoloģiski jutīgu ilggadīgo zālāju statusa piešķiršanu tā rīcībā esošai zālāju platībai;4) vienkāršošanas nolūkā no ekoloģiski nozīmīgu platību veidu saraksta dzēstu buferjoslas, jo attiecīgajam mērķim buferjoslas var deklarēt kā laukmales, samazinot administratīvo slogu saistībā ar deklarēšanu;5) slāpekli piesaistošo kultūraugu sarakstu papildinātu ar lupīnu, kuras aizņemtā lauksaimniecības zemes platība uzskatāma par ekoloģiski nozīmīgu platību, tādējādi dodot lauksaimniekiem plašākas iespējas nodrošināt prasības, lai saņemtu maksājumu par klimatam un videi labvēlīgu lauksaimniecības praksi;6) vienkāršotu kārtību, kādā ainavu elementi identificējami lauku bloku kartēs un atzīstami par ekoloģiski nozīmīgām platībām, kā arī kārtību, kādā kompensējama pārbaudēs uz vietas saimniecībā konstatētā trūkstošā ekoloģiski nozīmīgā platība;7) grozītu atbalsta likmes noteikšanas metodi brīvprātīgam saistītajam atbalstam par proteīnaugiem un vasaras rapsi, tādējādi nodrošinot minētajiem atbalsta veidiem piešķirtā finansējuma izlietojumu;8) noteiktu brīvprātīgā saistītā atbalsta (turpmāk – BSA) maksimālo apmēru 2015. gadā katram atbalsta shēmas veidam. Kopējais BSA apmērs Latvijas tiks noteikts ar Eiropas Komisijas īstenošanas aktu, savukārt atbalsta maksimālais apmērs sadalījumā pa atbalsta veidiem jānosaka dalībvalstij, tādēļ noteikumi jāpapildina ar 132.1punktu un 14.1 pielikumu;9) saskaņotu noteikumos un regulas Nr. 639/2014 53.panta 4.punktā noteikto nosacījumu, kas grozīts ar regulu Nr. 1383/2015, t.i., ka liellopi vai aitas un kazas ir atbalsttiesīgas, ja tās ir pareizi apzīmētas un reģistrētas dalībvalsts noteiktā datumā. Izmaiņas nepieciešamas, lai novērstu pretrunas ar minētajā regulā paredzēto kārtību;10) 2015. gadā katram atbalsta shēmas veidam noteiktu maksimālo apmēru pārejas posma valsts atbalsta un atdalītā pārejas posma valsts atbalsta (turpmāk – PPVA) finansējumam, kas ir piešķirts, ievērojot Ministru kabineta 2014.gada 16.septembra sēdes protokola Nr. 49 63.§ 4. punktu. Eiropas Parlamenta un Padomes 2013. gada 17. decembra Regulas (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009, (turpmāk – regula Nr. 1307/2013) 37.pants paredz iespēju dalībvalstīm, kas piemēro vienoto platības maksājumu shēmu, piešķirt PPVA no 2015 līdz 2020.gadam, kā arī nosaka pieļaujamo procentuālo daļu, ko dalībvalsts var piešķirt lauksaimniekiem. Tā kā atbalsta apmērs un sadalījums pa atbalsta veidiem jānosaka dalībvalstij, Ministru kabineta noteikumi Nr.126 ir jāpapildina ar 133.1punktu un 16.1 pielikumu;11) noteiktu, kā aprēķināma likme PPVA par zīdītājgovīm un PPVA par aitu mātēm, jo ar regulu Nr. 1307/2013 tika atcelta Padomes Regula (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, un atceļ Regulu (EK) Nr. 1782/2003, kurā bija noteikta iepriekšminēto atbalstu likmes aprēķināšanas kārtība;12) noteiktu, ka atbalsta iesniegumi, kas iesniegti pirms šo noteikumu stāšanās spēkā, tiek administrēti saskaņā ar noteikumiem, kas bija spēkā iesnieguma iesniegšanas brīdī; 13) tehniski precizētu 2.pielikumu, norādot, ka par cietes kartupeļiem un kartupeļiem, kas citur nav minēti un attiecīgi klasificēti ar kultūraugu un lauksaimniecības zemes izmantošanas veida kodiem 825 un 820, var pretendēt uz Lauku attīstības programmas platībmaksājumu atbalstu par vidi saudzējošu metožu lietošanu dārzkopībā;14) tehniski precizētu 2. pielikuma 10.1. un 10.3. apakšpunktā minēto kultūraugu sarakstu, novēršot kultūraugu (topinambūra, gurķumētras) atkārtošanos;15) papildinātu 13. pielikumā noteikto gaļas un vilnas-gaļas aitu šķirņu sarakstu, ņemot vērā Lauksaimniecības datu centra izdarītās izmaiņas aitu šķirņu klasifikatorā. |
| 3. | Projekta izstrādē iesaistītās institūcijas | Zemkopības ministrija konsultējās ar Lauku atbalsta dienesta, Lauksaimniecības datu centra, Vides aizsardzības un reģionālās attīstības ministrijas un Dabas aizsardzības pārvaldes speciālistiem. |
| 4. | Cita informācija | Nav |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauksaimnieki, lauksaimniecības uzņēmumi, valsts un pašvaldības iestādes, citas organizācijas, kā arī lauksaimniecības zemes īpašnieki un apsaimniekotāji, kuri pieteikušies maksājumiem un īsteno attiecīgos tiešo maksājumu saņemšanas nosacījumus.Ar grozījumiem noteikumos Nr.126 netiks pārkāpts tiesiskās paļāvības princips, jo lauksaimnieka tiesības netiek ierobežotas, un daļa no grozījumiem stāsies spēkā ar nākamo iesnieguma gadu. Grozījumu būtība ir vienkāršot esošo kārtību un piemērot normas anotācijas I sadaļas 2.punktā minētajam ES regulējumam. |
| 2. | Tiesiskā regulējuma ietekme uz tautsaimniecību un administratīvo slogu | Administratīvo slogu ietekmē tikai noteikumu projektā ietvertie nosacījumi attiecībā uz buferjoslām, tā ka slogs tiek samazināts. Izņemot buferjoslas no ekoloģiski nozīmīgu platību veidu saraksta, lauksaimniekiem samazināsies administratīvais slogs, kas saistīts ar buferjoslu identificēšanu lauku bloku kartēs. Pārējie noteikumu nosacījumi nerada informācijas sniegšanas prasības un tādējādi nerada arī administratīvo slogu.  |
| 3. | Administratīvo izmaksu monetārs novērtējums | Noteikumu projektā ietvertie nosacījumi neradīs jaunus obligātos informācijas sniegšanas pienākumus un nepalielinās esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Cita informācija | Nav. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz regulu Nr.639/2014, regulu Nr.640/2014 un regulu Nr. 1383/2015. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1307/2013Regula Nr. 639/2014Regula Nr. 640/2014Regula Nr. 1383/2015 |
| A | B | C | D |
| Regulas Nr.1307/2013 37.pants  | 1.19. apakšpunkts | Ieviests pilnībā | Neparedz stingrākas prasības kā ES tiesību normas. |
| Regulas Nr.640/2014 16. panta 1. punkts | 1.1. apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.639/2014 45. panta 10. punkts | 1.4. apakšpunkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.639/2014 53. panta 4. punkts (tajā izdarīti grozījumi ar regulu Nr. 1383/2015) | 1.12. apakšpunkts | Ieviests pilnībā. | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr.639/2014 un regulas Nr.640/2014 nosacījumi ir jāievieš katrā dalībvalstī, lai piešķirtu atbalstu lauksaimniekiem saistībā ar tiešo maksājumu shēmām, tomēr šīs regulas dod arī vairākas iespējas dalībvalstij pārņemt vai ieviest noteiktas normas vai paredz pienākumu noteikt kārtību.Regulas Nr. 640/2014 16.panta 1.punkts nosaka, ka dalībvalstij, ir jānosaka maksājuma samazinājuma apmērs atkarībā no pārkāpuma nozīmīguma, ja lauksaimnieks nedeklarē visu tā rīcībā esošo lauksaimniecības zemi. Noteikumu projektā ir paredzēts piemērojamā atbalsta samazinājuma gradējums atkarībā no nedeklarētās platības attiecības pret kopējo atbalstam pieteikto lauksaimniecības zemes platību.Regulas Nr. 639/2014 41.pants nosaka, ka dalībvalstis ik gadu ekoloģiski jutīgo ilggadīgo zālāju platību slāni kartēs var papildināt ar jaunām platībām, savukārt lauksaimnieki par to rīcībā esošo platību iekļaušanu šajā slānī ir jāinformē laikus.Regulas Nr. 639/2014 45.panta 10.punkts nosaka, ka dalībvalstis izveido to slāpekli piesaistošo kultūraugu sarakstu, kuru aizņemtā platība atzīstama par ekoloģiski nozīmīgu platību. Ar noteikumu projektu slāpekli piesaistošo kultūraugu saraksts tiek papildināts ar lupīnu, jo tā ir plaši audzēta kultūra, kas piesaista slāpekli.Regulas Nr. 639/2014 53.panta 4.punkts, kas grozīts ar regulu Nr. 1383/2015, nosaka, ka dzīvnieku (liellopu, aitu, kazu) apzīmēšanas un reģistrēšanas nosacījumu izpilde ir uzskatāma par atbilstības nosacījumu BSA par dzīvniekiem un dzīvnieki ir uzskatāmi par identificētiem un reģistrētiem, ja attiecīgās prasības ir izpildītas uz dalībvalsts noteiktu datumu. Noteikumu Nr.126 133.2., 142.3. un 158.3. apakšpunktā un 150.punktā noteikts, ka prasībai jābūt izpildītai visā dzīvnieka dzīves laikā. Tādēļ Ministru kabineta noteikumu Nr.126 nosacījums tiek grozīts, lai tas būtu saskanīgs un nebūtu pretrunā ar regulas nosacījumu.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| - | - | - |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika publicēts Zemkopības ministrijas tīmekļa vietnē, kā arī tika nosūtīts saskaņošanai lauksaimnieku sabiedriskajām organizācijām. |
| 2. | Sabiedrības līdzdalība projekta izstrādē | Pēc publicēšanas Zemkopības ministrijas tīmekļa vietnē ikvienam sabiedrības pārstāvim ir iespēja sniegt viedokli, iebildumus un priekšlikumus par sagatavoto noteikumu projektu. |
| 3. | Sabiedrības līdzdalības rezultāti | Priekšlikumi tika saņemti no Lauksaimnieku organizāciju sadarbības padomes. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests un Lauksaimniecības datu centrs.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

Anotācijas III, IV sadaļa –  projekts šo jomu neskar.

Zemkopības ministrs J.Dūklavs

14.10.2015. 12:56

1733

Orlovskis

67027370, Andris.Orlovskis@zm.gov.lv